MINISTERSTVO VÝSTAVBY A REGIONÁLNEHO ROZVOJA
SLOVENSKEJ REPUBLIKY

Číslo: 784 - M/2002

Materiál na rokovanie 		
vlády SR

Dodatok

Návrh

Rozvojového programu priorít verejných prác na roky 2003 - 2005  a návrh na zrušenie úlohy B.5. uznesenia vlády SR č. 457/1998 _________________________________________________________

Podnet: 							Obsah materiálu:

Na základe Plánu práce	1.	Návrh uznesenia	
vlády SR na rok 2002	2.	Vyhodnotenie pripomienkového konania	

			                      

Predkladá:

István  Harna 
minister výstavby
a regionálneho rozvoja 
Slovenskej republiky

Bratislava 9. júl 2002

NÁVRH
UZNESENIE VLÁDY SLOVENSKEJ REPUBLIKY
č. 
z 

k   návrhu  Rozvojového programu priorít verejných prác na roky  2003 - 2005   a k návrhu na zrušenie úlohy B.5. uznesenia vlády SR č. 457/1998

Číslo materiálu:	
Predkladateľ: minister výstavby a regionálneho rozvoja	
Vláda

A.	 schvaľuje

A. 1.       návrh Rozvojového programu priorít verejných prác na roky 2003 - 2005

B.	 ukladá

ministrom,
predsedom ostatných ústredných orgánov štátnej správy SR,
správcom ďalších rozpočtových kapitol, vrátane krajských úradov, ktorí sú 
ústrednými investormi

       B.1.	podľa príslušného roku začatia výstavby - v rámci zdrojových možností rozpočtu kapitoly, určeného Ministerstvom financií SR smerným limitom a s  ohľadom na celkovú rozostavanosť v  rámci kapitoly a jej nezvyšovanie - prednostne zaradiť verejné práce z  Rozvojového programu priorít verejných prác na roky 2003 - 2005 do menovitého zoznamu stavieb navrhovaných na financovanie z  kapitálových výdavkov rozpočtovej kapitoly v rámci Registra investícií MF SR

v rámci prác na príprave návrhu rozpočtu   
kapitoly na príslušný rozpočtový rok

C.	zrušuje

       C.1.	úlohu B.5. uznesenia vlády SR č. 457/1998 pre ministra výstavby 
a regionálneho rozvoja - predkladať na rokovanie vlády aktualizovaný Rozvojový program priorít verejných prác, ktorý zahrňuje stavby pripravované na začatie v roku nasledujúcom po roku, na ktorý už bol schválený štátny rozpočet a na ďalšie dva roky

vykonajú: ministri,
                  predsedovia ostatných ústredných orgánov štátnej správy SR,
                  správcovia ďalších rozpočtových kapitol, vrátane krajských
                  úradov, ktorí sú ústrednými investormi

Vyhodnotenie pripomienkového konania

Bratislava júl 2002
Ministerstvo výstavby a regionálneho rozvoja SR listom č. 784 - M/2002 zo dňa 
14. mája 2002 písomne zaslalo povinne pripomienkujúcim i ostatným pripomienkujúcim subjektom Oznam o materiáli na medzirezortné pripomienkové konanie. Zároveň zverejnilo materiál "Návrh Rozvojového programu priorít verejných prác na roky 2003 - 2005 a návrh na zrušenie úlohy B.5. uznesenia vlády SR č. 475/1998" na Internetovej stránke ministerstva a o tomto kroku informovalo e-mailom všetky pripomienkujúce subjekty, orgány a inštitúcie, ktorých sa materiál dotýka.  	
O stanovisko k uvedenému materiálu boli požiadané ministerstvá, ostatné ústredné orgány štátnej správy SR, krajské úrady a úrady samosprávnych krajov nasledovne:
Povinne pripomienkujúce subjekty:
Podpredseda vlády SR pre ekonomiku
Podpredseda vlády SR pre legislatívu
Podpredsedníčka vlády SR pre európsku integráciu
Podpredseda vlády SR pre ľudské a menšinové práva a regionálny rozvoj
Ministerstvo zahraničných vecí SR
Ministerstvo vnútra SR 
Ministerstvo hospodárstva SR 
Ministerstvo financií SR 
Ministerstvo obrany SR 
Ministerstvo pre správu a privatizáciu národného majetku SR 
Ministerstvo dopravy, pôšt a telekomunikácií SR 
Ministerstvo práce, sociálnych vecí a rodiny SR 
Ministerstvo kultúry SR 
Ministerstvo školstva SR 
Ministerstvo zdravotníctva SR 
Ministerstvo spravodlivosti SR 
Ministerstvo pôdohospodárstva SR 
Ministerstvo životného prostredia SR
Krajský úrad v Bratislave
Krajský úrad v Trnave
Krajský úrad v Trenčíne
Krajský úrad v Nitre
Krajský úrad v Žiline
Krajský úrad v Banskej Bystrici
Krajský úrad v Prešove
Krajský úrad v Košiciach
Slovenský rozhlas
Bratislavský samosprávny kraj
Trnavský samosprávny kraj
Trenčiansky samosprávny kraj
Nitriansky samosprávny kraj
Žilinský samosprávny kraj
Banskobystrický samosprávny kraj
Prešovský samosprávny kraj
Košický samosprávny kraj.

Ostatné pripomienkujúce subjekty:
Úrad vlády SR
Odbor vládnej agendy Úradu vlády SR
Sekcia hospodárskej politiky Úradu vlády SR
Protimonopolný úrad SR
Najvyšší kontrolný úrad SR
Úrad geodézie, kartografie a katastra SR
Úrad priemyselného vlastníctva SR
Úrad pre normalizáciu, metrológiu a skúšobníctvo SR
Správa štátnych hmotných rezerv SR
Štatistický úrad SR
Úrad jadrového dozoru SR
Úrad pre verejné obstarávanie
Generálna prokuratúra SR
Národná banka Slovenska
Národný bezpečnostný úrad.

Pripomienkujúce subjekty, ktoré nemali k predloženému materiálu pripomienky:
Podpredseda vlády SR pre ľudské a menšinové práva a regionálny rozvoj
Podpredsedníčka vlády SR pre európsku integráciu
Ministerstvo pre správu a privatizáciu národného majetku SR
Ministerstvo zahraničných vecí SR 
Ministerstvo hospodárstva SR 
Ministerstvo obrany SR 
Ministerstvo školstva SR 
Ministerstvo zdravotníctva SR 
Ministerstvo dopravy, pôšt a telekomunikácií SR
Ministerstvo životného prostredia SR
Úrad geodézie, kartografie a katastra SR
Úrad priemyselného vlastníctva SR
Správa štátnych hmotných rezerv SR
Protimonopolný úrad SR
Štatistický úrad SR
Úrad jadrového dozoru SR 
Úrad pre verejné obstarávanie
Generálna prokuratúra SR
Národná banka Slovenska
Krajský úrad v Trnave
Krajský úrad v Žiline
Krajský úrad v Prešove
Slovenský rozhlas 
Bratislavský samosprávny kraj
Trnavský samosprávny kraj
Prešovský samosprávny kraj.

Akceptované pripomienky subjektov, ktoré boli formálneho charakteru (úpravy textu):
Úrad vlády SR odbor vládnej agendy
Úrad pre normalizáciu, metrológiu a skúšobníctvo SR 
Ministerstvo vnútra SR
Košický samosprávny kraj.

Pripomienky nezaslali:
Podpredseda vlády SR pre ekonomiku
Podpredseda vlády SR pre legislatívu
Ministerstvo financií SR 
Najvyšší kontrolný úrad SR
Národný bezpečnostný úrad
Krajský úrad v Banskej Bystrici
Nitriansky samosprávny kraj
Žilinský samosprávny kraj.

Subjekt
	Pripomienka	Typ	Vyhodnotenie	
Ministerstvo kultúry SR	1.   Vzhľadom k rozostavanosti stavieb v rezorte kultúry došlo k prehodnoteniu projektu Slovenskej filharmónie - Rekonštrukcia Reduty. Následne bol spracovaný nový rozpočet stavby, kde celkový rozpočtový náklad stavby sa znižuje z pôvodných 902,0 mil. Sk na 712 mil. Sk, z toho sa počíta preinvestovať v roku 2003 - 27,0 mil. Sk, v roku 
2004 - 22,0 mil. Sk a v roku 2005 - 313,0 mil. Sk.

2.  Má požiadavku riešiť havarijnú situáciu objektu Štátnej opery v Banskej Bystrici a žiada dodatočne zaradiť do RPPVP 2003 - 2005 stavbu "Dostavba a prestavba Štátnej opery s celkovým rozpočtovým nákladom 197 699 tis. Sk.
	Z

Z	Akceptuje sa.

Akceptuje sa, verejná práca doplnená         do návrhu RPPVP 2003 - 2005.	
Ministerstvo spravodlivosti SR	1. V tabuľkovej časti - príloha č. 2 za Ministerstvo spravodlivosti SR požaduje doplniť:
v časti Trnavský kraj:
- verejná práca č. 13/88/11, v stĺpci Predpokladané náklady / z toho stavebné doplniť - 80,0 mil. Sk
v časti Banskobystrický kraj:
      - verejná práca č.13/179/11, v stĺpci Predpokladané ná  náklady / z toho stavebné doplniť - 92,0 mil. Sk
v časti Žilinský kraj:
      - verejná práca č.13/102/11, v stĺpci Predpokladané ná  náklady / z toho stavebné doplniť -101,0 mil. Sk
v časti Košický kraj:
      - verejná práca č.13/187/11, v stĺpci Predpokladaná ce  cena / z toho stavebné doplniť - 51,0 mil. Sk.

2.  V tabuľkovej časti - príloha č. 2 návrhu RPPVP 2003 - 2005 žiada upraviť údaje podľa nami predloženého podkladu č. j. GR ZVJS-97/1-5/70 -2002 zo dňa 24. 1. 2002 pre zostavenie RPPVP 2003 - 2005 a to: 
v časti Trenčiansky kraj:
- verejná práca č. 13/63/11 upraviť verejné práce nasledovne: Rekonštrukcia objektov 1, 4, 6, 7 ÚVV a ÚVTOS Ilava
- verejná práca č. 13/72/11 opraviť výšku predpokladaných stavebných nákladov - stĺpec 6: 151,0 mil. Sk.
	Z

Z	Akceptované, údaje sú doplnené.

Akceptuje sa.	
Ministerstvo práce, 
sociálnych vecí a rodiny SR 	1. Na verejné práce pre sociálnu oblasť je navrhnutých 425 mil. Sk, čo je  0,9 % celkového objemu finančných prostriedkov. Už niekoľko rokov verejné práce pre oblasť sociálnych služieb patria medzi priority s najnižšími pridelenými objemami finančných prostriedkov (v niektorých rokoch to bolo najmenej). Vzhľadom na alarmujúci stavebno-technický stav zariadení sociálnych služieb, ich predimenzovanosť (viac ako 11 000 nevybavených žiadostí o poskytovanie starostlivosti v zariadeniach sociálnych služieb), ako aj dôsledky uplatnených reštitučných nárokov na objekty, v ktorých sú tieto zariadenia situované, je nevyhnutné prioritne určiť finančné prostriedky pre oblasť sociálnych služieb, kde dôsledkom dlhodobo neriešených problémov je aj porušovanie základných ľudských práv občanov, ktorí splnili zákonom stanovené podmienky          pre poskytovanie starostlivosti v zariadeniach sociálnych služieb.

2. V budúcich Rozvojových programoch priorít verejných prác je nevyhnutné na úrovni vlády prijať konkrétne opatrenia na rovnomernejšie rozdelenie finančných prostriedkov ako podľa prioritných oblastí, tak aj podľa jednotlivých krajov.
Ako zásadné pripomienky odporúčame prijať:
-  kritéria na rovnomernejšie rozdelenie finančných prostriedkov ako podľa prioritných oblasti, tak aj podľa jednotlivých krajov, 
-  opatrenia na zabránenie neustálemu prehodnocovaniu priorít verejných prác napriek tomu, že boli už schválené vo vláde.
	O

O	Informácia, berie sa 
na vedomie.

Informácia, berie sa 
na vedomie.	
Ministerstvo pôdohospo-dárstva SR 
	Žiada zaradiť verejnú prácu "Ochrana zdrojov pitnej vody v Strážovských vrchoch - II. etapa, odkanalizovanie 4 obcí" so začatím v roku 2003. Rozpis finančných prostriedkov na jednotlivé roky je v priloženej tabuľke.
	Z  	Akceptuje sa, verejná práca je do návrhu RPPVP 2003 - 2005 zaradená.	
Krajský úrad 
v Bratislave 	Oznamuje, že Ministerstvo financií SR nevydalo súhlas na začatie stavby č. 61  627 10  "Rekonštrukcia Konzervatória Konventná "              v Bratislave v roku 2002.  Predpoklad realizácie uvedenej verejnej práce je v rokoch 2003 - 2004. Stavebníkom bude po prechode kompetencií            v oblasti školstva Bratislavský samosprávny kraj. 
 	Z	Informácia, berie sa 
na vedomie.	
Krajský úrad 
v Nitre	1. Čo sa týka ostatných dopadov, najmä na rast životnej úrovne obyvateľstva, hospodárenie podnikateľskej sféry a zníženie nezamestnanosti, chýbajú v návrhu stavby dopravnej infraštruktúry a investície, ktoré by výraznejšie podnecovali makroekonomický hospodársky rozvoj regiónu.

2. S ohľadom na celkovú alokáciu verejných prác  do regiónov v návrhu RPPVP 2003 - 2005 sa nedostatočne zohľadňuje skutočnosť, že Nitriansky kraj  patrí do štrukturálne postihnutých a ekonomicky slabých oblastí Slovenska. Preto navrhujeme, aby pri Rezortných rozvojových programoch sa akceptovala požiadavka regionálneho rozvojového plánu s ohľadom           na miestne finančné zdroje a ekonomickú  silu daného regiónu. 
	Z

Z	Informácia, berie sa 
na vedomie.

Informácia, berie sa 
na vedomie.	
Krajský úrad 
v Trenčíne 
v spolupráci s Trenčianskym samospráv-nym krajom	1.  Opätovne poukazuje na význam verejnej práce č. 78 668 1 "Ochrana zdrojov pitnej vody v Strážovských vrchoch - II. etapa - odkanalizovanie 4 obcí", ktorá je zatriedená ako čakateľ na prioritu. Navrhol Ministerstvu pôdohospodárstva SR v rámci medzirezortného pripomienkového konania zaradiť uvedenú verejnú prácu do návrhu RPPVP         2003 - 2005 Ministerstva výstavby a regionálneho rozvoja SR za ich rezort. 

2.  Ministerstvo zdravotníctva SR v náväznosti      na   § 4 a  6 zákona č. 254/1998 Z. z. v rámci koordinácie rozvojových programov informovalo KÚ v Trenčíne, že do svojho Rezortného rozvojového programu verejných prác na roky 2003 - 2005 zaradilo verejnú prácu "NsP Trenčín -  Dostavba operačného bloku" s rokom začatia 2004 a predpokladanými nákladmi 245 mil. Sk. 
Navrhuje verejnú prácu prehodnotiť a zaradiť ju    do návrhu RPPVP 2003 - 2005 Ministerstva výstavby a regionálneho rozvoja SR, nakoľko v Trenčianskom kraji ostane NsP III. typu len v Trenčíne, ktorá bude poskytovať zodpovedajúce zdravotné výkony        pre všetkých občanov kraja.

3. Upozorňuje, že navrhol Ministerstvu dopravy, pôšt a telekomunikácií SR v zmysle § 6 zákona č. 254/ 1998 Z. z. doplniť do ich návrhu Rezortného rozvojového programu verejných prác na roky  
2003 - 2005:
- Diaľničný privádzač Trenčín, II. etapa (most cez
  Váh), ktorý umožní napojenie na diaľnicu a
  odbremení jediný cestný most v Trenčíne, ktorý je
  v kritickom stave,  
- Rýchlostná cesta I/50 (R2),
- Rýchlostná cesta I/49 (R6), ktorá je v súčasnosti 
  nevhodná pre medzinárodnú kamiónovú dopravu.
 	Z

Z

 

Z	Na základe požiadavky MP SR bola uvedená verejná práca do návrhu RPPVP 2003 - 2005 doplnená.

Informácia sa berie    na vedomie. MZ SR však doplnenie uvedenej verejnej práce do návrhu RPPVP 2003 - 2005     v pripomienkovom konaní nenárokovalo.

Informácia sa berie   na vedomie. 
	
Krajský úrad 
v Košiciach	Požaduje zaradenie dvoch verejných prác a to: "Vodovod a kanalizácia Hornádska dolina - Čistý Ružín"  s rozpočtovým nákladom 670 mil. Sk a "Vodovod, kanalizácia a ČOV Hnilecká dolina"         s rozpočtovým nákladom 421 mil. Sk do návrhu RPPVP 2003 - 2005.
Uvedené stavby neboli do RPPVP 2003 - 2005 zahrnuté, avšak boli zahrnuté stavby, ktoré pravdepodobne riešia tú istú problematiku, ale 
s inými názvami a inými rozpočtovými nákladmi. Jedná sa o stavby uvádzané v RPPVP 2003 - 2005 pod poradovým číslom 565 "Vodovod obce lokalít Čistý Ružín a Čistý Hnilec" s rozpočtovým nákladom 240 mil. Sk a poradovým číslom 467 "Kanalizácia a ČOV obcí lokalít Čistý Ružín a Čistý Hnilec" 
s rozpočtovým nákladom 440 mil. Sk. 
Uvedené stavby v RPPVP 2003 - 2005 nekorešpondujú so skutočnosťou, keďže sa jedná o dve rozdielne združenia obcí a dve rozdielne stavby v Hnileckej a Hornádskej kotline. Rieky Hnilec aj Hornád ústia do priehrady Ružín.
	Z	Informácia sa berie 
na vedomie. 
V prípade, že MP SR
v spolupráci s MŽP SR budú akceptovať zmeny názvov a finančných objemov predmetných verejných prác, 
MVRR SR 
pred predložením materiálu na rokovanie vlády SR pripomienku zapracuje do návrhu RPPVP 2003 - 2005.  	
Trnavský samosprávny kraj	Kapitálové výdavky štátneho rozpočtu na začínané verejné práce, ktoré budú pridelené v rokoch 2004 a 2005 na východné Slovensko, považuje za neprimerane vysoké, najmä pridelených 90,3 %      na rok 2005. Chápe, že v dlhodobom výhľadovom pláne je potrebné zabezpečiť rovnomerný rozvoj všetkých územných celkov Slovenska, ale pridelených 1,2 % pre západné Slovensko je podľa ich názoru neprimerane nízka a môže sa negatívne odraziť v ďalšom rozvoji územných celkov tohto regiónu. Preto žiada prehodnotiť výšku pridelených financií tak, aby sa zabezpečil rovnomernejší rozvoj všetkých území Slovenskej republiky. 
 	Z	Informácia sa berie   na vedomie. Pripomienka sa 
zohľadní pri tvorbe RPPVP na ďalšie roky. 	
Bansko-bystrický samosprávny kraj	1.  Banskobystrický samosprávny kraj predložil Ministerstvu dopravy, pôšt a telekomunikácii SR stanovisko k rezortnému rozvojovému programu priorít verejných prác na roky 2003 - 2005 (list č. 413/2002 zo dňa 6. 2. 2002), v ktorom vyslovil nesúhlas s týmto rezortným rozvojovým programom  v nasledovných bodoch:
-	stavbu R1 Rudno - Žarnovica I. et. začať s plánovanou výstavbou v r. 2002 a 
     v schválenom objeme finančných prostriedkov,
-	stavbu R1 Žarnovica - Šášovské Podhradie I. et.  začať s plánovanou výstavbou v r. 2004 a 
     v pôvodne schválenom objeme finančných
     prostriedkov,
-	stavbu R1 Žarnovica - Šášovské Podhradie II. et.  začať s plánovanou výstavbou v r. 2005 a  s navýšeným  objemom finančných prostriedkov.

Na základe požiadaviek Okresného úradu Žiar nad Hronom a Okresného úradu Revúca odporúča Ministerstvu dopravy, pôšt a telekomunikácii SR zaradiť do “Rezortného rozvojového programu priorít verejných prác na roky 2003 -2005” a násled- ne do “Návrhu rozvojového programu priorít verej- ných prác na roky 2003 - 2005” nasledovné stavby:
-	cesta I/65 rekonštrukcia cesty Kremnica - Kremnické Bane (r. zač./r. ukonč. 2003/2004) v navrhovanom objeme finančných prostriedkov na rok 2003 - 20 mil. Sk,
-	cesta I/50 západný obchvat Žiar nad Hronom  po hranicu s Prievidzou vzhľadom na veľmi vysokú nehodovosť a havarijný stav úseku Lovčica -Trubín - Prievidza, (r. zač./r. ukonč. 2003/2004) v navrhovanom objeme  finančných prostriedkov na rok 2003 - 35 mil. Sk,
-	rekonštrukcia štátnej cesty II/532 Tornaľa-Muráň
2. V “Návrhu rozvojového programu priorít verejných prác na roky 2003 - 2005” sa nenachádza stavba č. 29 175 5 - R2 Ožďany, ktorá sa má realizovať v rokoch 2004 - 2007 so začiatkom výstavby v r. 2004. Táto stavba bola schválená v Rezortnom rozvojovom programe priorít verejných prác na roky 2002 - 2004, dovoľuje si požiadať o jej opätovné zaradenie.
 
3.  K predloženému materiálu uvádza tiež, že  pri verejnej práci č. 70319 - “Rekonštrukcia cesty II/50 Červená Skala -Tisovec” je uvedený chybný údaj,  správny údaj je “Rekonštrukcia cesty II/531 Červená Skala -Tisovec” - žiada o opravu chybného údaju.

4. Pre informáciu uvádza, že opätovne požiada Ministerstvo dopravy, pôšt a telekomunikácii SR ako nositeľa rezortných úloh, aby zosúladilo “Rezortný rozvojový program priorít verejných prác na roky 2003 - 2005” so schválenou Koncepciou rozvoja diaľnic a rýchlostných ciest (uzn. vlády SR č. 162/2001) a s Regionálnym operačným plánom NUTS II Slovensko - východ, nakoľko uvedené stavby sú s týmito materiálmi v rozpore a nezabezpečujú potrebný vyvážený rozvoj ich kraja.
	Z

Z

O 

O	Informácia sa berie na vedomie. MDPT SR doplnenie predmetných verejných prác          do návrhu RPPVP 2003 - 2005
 v pripomienkovom konaní nenárokovalo.

Informácia sa berie 
na vedomie. MDPT SR túto verejnú prácu 
vo svojom rezortnom programe na roky  2003 - 2005 nemá zaradenú.

Údaje v názve stavby sú opravené.

Informácia sa berie 
na vedomie.	
Úrad vlády SR  sekcia kontroly	V predloženom návrhu materiálu sa uvádzajú rozpočtové dôsledky, ktoré bude potrebné zabezpečiť za účelom plnenia prioritných rozvojových verejných prác v období rokov  
2003 - 2005, pričom materiál neobsahuje "Doložku finančných ekonomických, environmentálnych vplyvov a vplyvov na zamestnanosť". Žiada doplniť.
	Z	Akceptuje sa, doložka bola zaslaná osobitne.	
Úrad vlády SR  sekcia hospodárskej politiky	Uvádza, že v uvedenom materiáli chýba Doložka finančných ekonomických, environmentálnych vplyvov a vplyvov na zamestnanosť. 
Po jej zaslaní konštatuje, že dodatočne zaslaná "Doložka" zodpovedá požiadavkám stanoveným Metodickým pokynom na prípravu a predkladanie materiálov na rokovanie vlády SR.
	Z	Akceptuje sa.